শিলচৰ লোকসভা সমষ্টিৰ সাংসদ সুস্মিতা দেবে তৃণমূল কংগ্ৰেছৰ প্ৰতিনিধি দলটোক শান্তি ভংগ নকৰাকৈ জনসাধাৰণক সাক্ষাতৰ অনুমতি দিবলৈ ৰাজ্যিক প্ৰশাসনক অনুৰোধ জনাইছিল। তৃণমূল কংগ্ৰেছৰ প্ৰতিনিধি দলটো শিলচৰ বিমান বন্দৰত উপস্থিত হোৱাৰ পূৰ্বে আৰু পৰৱৰ্তী সময়ত অসম আৰক্ষীৰে সৈতে খণ্ডযুদ্ধত অৱতীৰ্ণ হোৱাৰ পূৰ্বে সাংসদগৰাকীয়ে অসমৰ মুখ্য সচিবলৈ এই পত্ৰখন প্ৰেৰণ কৰিছিল।
আগষ্টৰ ২ তাৰিখে মুখ্য সচিবলৈ প্ৰেৰণ কৰা পত্ৰখনত সুস্মিতা দেবে লিখিছিল, "ৰাষ্ট্ৰীয় নাগৰিকপঞ্জীৰ চূড়ান্ত খচৰা প্ৰকাশৰ পাছত শান্তি বাহাল ৰখাটো প্ৰথম কথা। সংবাদ মাধ্যমৰ বাতৰি অনুসৰি সৰ্বভাৰতীয় তৃণমূল কংগ্ৰেছৰ (AITC) সাংসদৰ প্ৰতিনিধি দলটো শিলচৰ বিমান বন্দৰত উপস্থিত হ'ব। কাচাৰ জিলা প্ৰশাসনে জিলাখনত ১৪৪ ধাৰা জাৰী কৰিছে।
সুস্মিতা দেবে অসমৰ মুখ্য সচিবক অনুৰোধ জনাইছিল যাতে সৰ্বভাৰতীয় তৃণমূল কংগ্ৰেছৰ প্ৰতিনিধি দলটোক শান্তি ভংগ নকৰাকৈ আৰু গণতন্ত্ৰ বজাই ৰখাৰ বৃহত্তৰ স্বাৰ্থত জনসাধাৰণক সাক্ষাতৰ অনুমতি দিয়া হয়।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
